כללי המים (אספקת מים לכבאות והצלה)

{{ח:התחלה}}
{{ח:כותרת|כללי המים (אספקת מים לכבאות והצלה), התשע״ח–2018}}

{{ח:פתיח-התחלה}}
{{ח:תיבה|ק״ת תשע״ח, 1916|כללי המים (אספקת מים לכבאות והצלה)|https://olaw.org.il/takanot/takanot-7995.pdf}}; {{ח:תיבה|תשע״ט, 1505|תיקון|https://olaw.org.il/takanot/takanot-8124.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק הרשות הארצית לכבאות והצלה#סעיף 46|סעיף 46(ד)}} {{ח:חיצוני|חוק הרשות הארצית לכבאות והצלה|לחוק הרשות הארצית לכבאות והצלה, התשע״ב–2012}} (להלן – חוק כבאות והצלה), לפי {{ח:חיצוני|חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010)#סעיף 77|סעיף 77}} {{ח:חיצוני|חוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו-2010)|לחוק ההתייעלות הכלכלית (תיקוני חקיקה ליישום התכנית הכלכלית לשנים 2009 ו־2010), התשס״ט–2009}}, ולפי {{ח:חיצוני|חוק תאגידי מים וביוב#סעיף 21א|סעיפים 21א}} {{ח:חיצוני|חוק תאגידי מים וביוב#סעיף 99|ו־99}} {{ח:חיצוני|חוק תאגידי מים וביוב|לחוק תאגידי מים וביוב, התשס״א–2001}} (להלן – חוק התאגידים), ובהסכמת השר לביטחון הפנים, לאחר שקוימו הוראות {{ח:חיצוני|חוק המים#סעיף 124יח|סעיף 124יח(ד) לחוק המים, התשי״ט–1959}} (להלן – חוק המים) {{ח:חיצוני|חוק תאגידי מים וביוב#סעיף 107|וסעיף 107 לחוק התאגידים}}, קובעת מועצת הרשות הממשלתית למים ולביוב כללים אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”אזור מגורים“ – אזור, שנקבע בתכנית לפי {{ח:חיצוני|חוק התכנון והבנייה|חוק התכנון והבנייה}} כי עיקר שימושו הוא אזור מגורים או אזור המיועד למגורים ולרבות אזור המשמש אזור מגורים בפועל כדין;
{{ח:ת|סוג=הגדרה}} ”אזור תעשייה“ – אזור, שנקבע בתכנית לפי {{ח:חיצוני|חוק התכנון והבנייה|חוק התכנון והבנייה}} כי עיקר שימושו הוא כאזור תעשייה או כאזור מסחר, כאזור המיועד לתעשייה או למסחר וכן אזור המשמש אזור תעשייה או אזור מסחר בפועל כדין;
{{ח:ת|סוג=הגדרה}} ”אירוע כבאות והצלה“, ”הנציב“ ו”רשות הכבאות וההצלה“ – כהגדרתם {{ח:חיצוני|חוק הרשות הארצית לכבאות והצלה|בחוק כבאות והצלה}};
{{ח:ת|סוג=הגדרה}} ”בניין רב קומות“ – בניין שבו הפרש הגובה בין מפלס הכניסה הקובעת לבניין לבין מפלס הכניסה לקומה הגבוהה ביותר המיועדת לאכלוס, שהכניסה אליה דרך חדר מדרגות משותף, עולה על 29 מטרים;
{{ח:ת|סוג=הגדרה}} ”ברז כיבוי“ – הידרנט לכיבוי אש, על כל חלקיו, בתחום מערכת המים כמשמעותה {{ח:חיצוני|חוק תאגידי מים וביוב|בחוק התאגידים}};
{{ח:ת|סוג=הגדרה}} ”הממונה“,”חברה“ ו”מנהל הרשות“ – כהגדרתם {{ח:חיצוני|חוק תאגידי מים וביוב|בחוק התאגידים}};
{{ח:ת|סוג=הגדרה}} ”חוק התכנון והבנייה“ – {{ח:חיצוני|חוק התכנון והבנייה|חוק התכנון והבנייה, התשכ״ה–1965}};
{{ח:ת|סוג=הגדרה}} ”כניסה קובעת לבניין“ – הכניסה הראשית לבניין או לגזרת הבניין שבה היא נמצאת, שפני מפלס רצפתה אינם גבוהים מ־1.20 מטרים מעל פני הקרקע המתוכננים או מפני הרחוב או המדרכה הסמוכים לה, ושהגישה אליה היא באמצעות שביל, מדרגות או גשר כניסה, ישירות ממפלס הרחוב; אם קיימת יותר מכניסה אחת, הכניסה הקובעת היא הכניסה שנקבעה כזו בהיתר הבנייה;
{{ח:ת|סוג=הגדרה}} ”מהנדס ממונה“ – מהנדס שמינה מנהל הרשות הממשלתית למים ולביוב לצורך מתן אישורים לפי כללים אלה;
{{ח:ת|סוג=הגדרה}} ”מעטפת הגנה“ – אזור המצוי במרחק שאינו עולה על 26 מטרים מחזיתות מבנים קיצוניים ביישוב מסוים או מתחם מבונה ובלבד שקיים בינם לבין יער או חורש אזור מפגש במרחק שאינו עולה על 76 מטרים בקו אווירי; או אזור אחר שרשות הכבאות וההצלה הורתה שהוא מעטפת הגנה, ובלבד שהמהנדס הממונה אישר כי יש בו תשתית לאספקת מים בספיקה הדרושה לפי כללים אלה;
{{ח:ת|סוג=הגדרה}} ”מ״ק“ – מטרים מעוקבים;
{{ח:ת|סוג=הגדרה}} ”ספק מים“ – מי שמספק מים לפי רישיון;
{{ח:ת|סוג=הגדרה}} ”צינור מים ראשי“ – צינור במערכת המים של ספק מים שמותקן עליו ברז כיבוי;
{{ח:ת|סוג=הגדרה}} ”רישיון“ – רישיון הפקה שנתן מנהל הרשות הממשלתית לפי {{ח:חיצוני|חוק המים#סעיף 23|סעיף 23 לחוק המים, התשי״ט–1959}}.

{{ח:סעיף|2|חובת אספקת מים ומסירת פרטים|תיקון: תשע״ט}}
{{ח:תת|(א)}} ספק מים יתקין צנרת ומיתקנים לאספקת מים ויספק מים לצורכי טיפול באירוע כבאות והצלה לפי כללים אלה.
{{ח:תת|(ב)}} ספק מים ימסור לרשות הכבאות וההצלה את מיפוי ברזי הכיבוי שבתחומו לרבות אלה המצויים באתר מילוי כבאיות, באופן שיורה לו מהנדס הממונה.
{{ח:תת|(ג)}} ספק מים שחלות עליו הוראות בדבר הודעה לצרכניו על הפסקות מים מתוכננות או לצורך תיקון תקלות יודיע עליהן לרשות הכבאות וההצלה לפי הוראות שנקבעו לצורך הודעה לצרכן או באמצעים אחרים שיורה לו מהנדס הממונה.

{{ח:סעיף|3|ספיקה ולחץ מזעריים באירוע כבאות והצלה}}
{{ח:ת}} באירוע כבאות והצלה הספיקה ולחץ המים בברזי כיבוי אש המותקנים על צינור מים ראשי, יהיו בהתאם לטבלה שלהלן*:
{{ח:ת}}

אזור	ספיקה	לחץ דינמי

אזורי מגורים צמודי קרקע ובנייה שאינה בניין רב קומות	ברז כיבוי אש בעל ראש אחד עם ספיקה של 30 מ״ק לשעה לפחות או ספיקה של 60 מ״ק לשעה לפחות בשני ברזי כיבוי סמוכים בעלי ראש אחד	1.5 אטמוספירה

מעטפת הגנה ואזור מגורים שאינו צמוד קרקע או שהוא בניין רב קומות	ברז כיבוי בעל ראש כפול עם ספיקה של 60 מ״ק לשעה לפחות או ספיקה של 120 מ״ק לשעה לפחות משני ברזי כיבוי סמוכים בעלי ראש כפול כל אחד	1.5 אטמוספירה

אזור תעשייה	ברז כיבוי אש בעל ראש כפול עם ספיקה של 75 מ״ק לשעה לפחות או ספיקה של 150 מ״ק לשעה לפחות משני ברזי כיבוי סמוכים בעלי ראש כפול כל אחד	1.5 אטמוספירה

{{ח:ת}} * על אף האמור בטבלה זו –
{{ח:תתת|(1)}} אם ספיקת המים בברז כיבוי המותקן על צינור מים ראשי עומדת על 30 מ״ק לשעה, לחץ המים הדינמי לא יפחת מ־2 אטמוספירות;
{{ח:תתת|(2)}} ספק המים באירוע כבאות והצלה, יפעל להגביר את הספיקה ולחץ המים מעל הקבוע בטבלה וזאת במגבלות מערכת אספקת המים שלו.

{{ח:סעיף|4|קוטר צינור מים ראשי במעטפת הגנה}}
{{ח:ת}} קוטר צינור מים ראשי במעטפת הגנה לא יפחת מ־6″.

{{ח:סעיף|5|מרחק בין ברזי כיבוי}}
{{ח:תת|(א)}} ברזי כיבוי באזור מגורים יהיו במרחק שלא יעלה על 120 מטרים זה מזה.
{{ח:תת|(ב)}} ברזי כיבוי במעטפת הגנה ובאזור תעשייה יהיו במרחק שלא יעלה על 80 מטרים זה מזה.

{{ח:סעיף|6|אתר מילוי כבאות}}
{{ח:תת|(א)}} ספק מים רשאי, באישור מהנדס ממונה, לספק מים לשימוש באירוע כבאות והצלה, במדידה לפי {{ח:חיצוני|חוק מדידת מים|חוק מדידת מים, התשט״ו–1955}}, באתר ייעודי למילוי רכבי כיבוי (להלן בסעיף זה – אתר מילוי).
{{ח:תת|(ב)}} המהנדס הממונה יורה על מספר ברזי הכיבוי באתר מילוי לאחר התייעצות עם הנציב או מי שהנציב הסמיך לכך.
{{ח:תת|(ג)}} ברזי הכיבוי באתר מילוי יהיו בעלי ראש כפול ובספיקה מזערית של 60 מ״ק לשעה בכל ברזי הכיבוי במקביל.
{{ח:תת|(ד)}} ברזי הכיבוי באתר מילוי יהיו במרחק המאפשר מילוי של כמה רכבי כיבוי אש בו־זמנית ושלא יפחת מ־10 מטרים ולא יעלה על 15 מטרים זה מזה.
{{ח:תת|(ה)}} ברזי הכיבוי באתר מילוי יוגנו מפני פגיעה באמצעות גושי בטון, עמודי פלדה או אמצעי מיגון מתאים אחר, ייצבעו בפסים אלכסוניים בצבעים אדום וצהוב ובסמוך להם יוצב במקום בולט לעין שלט הנושא את הכיתוב ”אתר מילוי כבאיות לשימוש בזמן שריפה בלבד“.
{{ח:תת|(ו)}} המגוף הראשי ומד־המים באתר המילוי יגודר ויוגן באמצעות מנעול ובסמוך לו יוצב במקום בולט לעין שלט הנושא את הכיתוב ”מגוף חירום לכיבוי אש. לפתיחה בזמן שריפה בלבד“.
{{ח:תת|(ז)}} דרך הגישה לאתר המילוי תאפשר כניסה ויציאה במקביל ובלא הפרעה של כמה רכבי כיבוי אש.
{{ח:תת|(ח)}} אישר המהנדס הממונה הקמת אתר מילוי למעטפת הגנה, לא חייב ספק המים להתקין ברזי כיבוי לשם אספקת מים לאותה מעטפת הגנה ולא יחולו על הקמה זו {{ח:פנימי|סעיף 5|סעיפים 5}} {{ח:פנימי|סעיף 6|ו־6}}, אלא אם כן הורה המהנדס הממונה אחרת ובתנאים שעליהם הורה.

{{ח:סעיף|7|תחזוקת ברזי כיבוי ובדיקתם|תיקון: תשע״ט}}
{{ח:תת|(א)}} ספק מים יבצע בדיקת תקינות של ברזי הכיבוי, באופן ובתדירות הזו:
{{ח:תתת|(1)}} אחת לשנה – בדיקה חזותית לאיתור פגמים נראים לעין;
{{ח:תתת|(2)}} אחת לשלוש שנים – פתיחה וסגירה של ברז הכיבוי עד תום וצביעתו בצבע אדום, לפי הצורך.
{{ח:תת|(ב)}} רשות הכבאות וההצלה תבדוק את תקינותם של ברזי הכיבוי כפי שיורה הנציב ותודיע לספק מים על תקלות שהתגלו בבדיקה בדואר אלקטרוני אלא אם כן הודיע ספק המים כי הוא מעוניין לקבל הודעה זו בדואר רשום או במסירה אישית.
{{ח:תת|(ג)}} ספק המים יתקן כל תקלה בברז כיבוי שאותרה או שנודע לו עליה, במועד שלא יאוחר מ־12 ימי עסקים מיום שנודע לו על תקלה או מיום שקיבל הודעה לפי סעיף קטן (ב), לפי המוקדם.

{{ח:סעיף|8|איסור שימוש בברז כיבוי}}
{{ח:ת}} בכפוף לכל סמכויותיו ושימושיו המותרים של ספק המים לפי דין, לא ישתמש אדם בברז כיבוי אלא לשם אספקת מים בעת אירוע כבאות והצלה; הפר אדם סעיף זה יראו הפרה זו כחיבור שלא כדין ויחולו לגביה {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)#סעיף 84|סעיפים 84}} {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)#סעיף 86|ו־86 לכללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה), התשע״א–2011}}.

{{ח:סעיף|9|שמירת אחריות ושמירת דינים}}
{{ח:תת|(א)}} אין בכללים אלה כדי לגרוע מחובתו של בעל רישיון עסק לעמוד בדרישות הספיקה ולחץ המים במערכות המים במקרקעין שבהם פועל העסק לפי {{ח:חיצוני|חוק רישוי עסקים|חוק רישוי עסקים, התשכ״ח–1968}}, ומאחריותו לפי כל דין.
{{ח:תת|(ב)}} אין בכללים אלה להוסיף על חובותיו של ספק המים, לפי כל דין, במקרה של הפסקות מים לא מתוכננות או לא יזומות, לפי העניין.

{{ח:סעיף|10|תחילה ותחולה|תיקון: תשע״ט}}
{{ח:תת|(א)}} תחילתם של כללים אלה, למעט האמור בסעיף קטן (ג), שלושה חודשים מיום פרסומם (להלן – יום התחילה).
{{ח:תת|(ב)}} כללים אלה יחולו על מעטפת הגנה, למעט במקום שבו ניתן להקים אתר מילוי כבאיות לפי {{ח:פנימי|סעיף 7|סעיף 7 לכללים}}, במקום שבו קיימת התשתית הנדרשת להגנה על היישוב לפי הוראת מהנדס הממונה ובכלל זה קיומה של דרך היקפית או לפי {{ח:חיצוני|חוק הרשות הארצית לכבאות והצלה|חוק כבאות והצלה}}.
{{ח:תת|(ג)}} תחילתו של {{ח:פנימי|סעיף 2|סעיף 2(ב) לכללים העיקריים}} כנוסחו בסעיף 1 לכללים אלה {{ח:הערה|[צ״ל: לכללי המים (אספקת מים לכבאות והצלה) (תיקון), התשע״ט–2018]}}, ביום כ״ד בטבת התשע״ט (1 בינואר 2019); ואולם לא היה בידי ספק המים מיפוי כאמור, המועד שבו מופו ברזי הכיבוי או כ״ז באדר התש״ף (23 במרס 2020), לפי המוקדם מביניהם.

{{ח:סעיף|11|הוראות מעבר|תיקון: תשע״ט}}
{{ח:תת|(א)}} {{ח:פנימי|סעיף 3|סעיפים 3}}, {{ח:פנימי|סעיף 4|4}} {{ח:פנימי|סעיף 5|ו־5}} לא יחולו על ספק מים מסוג חברה, מועצה מקומית שאינה מועצה אזורית ועירייה –
{{ח:תתת|(1)}} לגבי מעטפת הגנה ואזור תעשייה שלא מותקנים בהם ביום התחילה ברזי כיבוי – עד תום חמש שנים מיום פרסומם של הכללים או עד ההחלפה הבאה של צינור המים הראשי, המוקדם מביניהם;
{{ח:תתת|(2)}} לגבי מעטפת הגנה, אזור מגורים שאינו צמוד קרקע, בניין רב קומות ואזור תעשייה שמותקנים בהם ביום התחילה ברזי כיבוי והמרחק בין ברז כיבוי למשנהו אינו עולה על 100 מטרים – עד ההחלפה הבאה של צינור המים הראשי.
{{ח:תת|(ב)}} {{ח:פנימי|סעיף 3|סעיפים 3}}, {{ח:פנימי|סעיף 4|4}} {{ח:פנימי|סעיף 5|ו־5}} לא יחולו על ספק מים מסוג מועצה מקומית שהיא ועד מקומי או מועצה אזורית –
{{ח:תתת|(1)}} במקומות שלא מותקנים בהם ביום התחילה ברזי כיבוי – עד תום שבע שנים מיום פרסומם של הכללים או עד ההחלפה הבאה של צינור המים הראשי, המוקדם מביניהם; ולעניין מעטפת הגנה – שלוש שנים מיום התחילה או מהיום שבו היא תוקם, לפי העניין;
{{ח:תתת|(2)}} במקומות שבהם מותקנים ברזי כיבוי – לגבי מעטפת הגנה ואזור תעשייה שמותקנים בהם ביום התחילה ברזי כיבוי והמרחק בין ברז כיבוי למשנהו אינו עולה על 100 מטרים – עד ההחלפה הבאה של צינור המים הראשי.
{{ח:תת|(ג)}} פתיחתם וסגירתם של ברזי הכיבוי עד תום לפי {{ח:פנימי|סעיף 7|סעיף 7(א)(2) לכללים אלה}}, תיעשה בפעם הראשונה בתוך שנים עשר חודשים מיום התחילה.

{{ח:חתימות|ל׳ בניסן התשע״ח (15 באפריל 2018)}}
* '''גיורא שחם'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]